ru cs kk ky ky ky kk ky kk ky kk ky kk ky kk ky kk ky kk ky kk ky kk ky kk ky kk ky kk ky kk ky ky ky ky ky ky ky ky ky ky ky ky ru ru ru en
"Асман пресс", 18.12.08 - 13-бет: •
2009 - уй жылы сизге эмне берет?
Ошентип алдыда 2009-жыл турат. Кыргыздардын жыл сүрүүсүндө уй жылы деп аталган бул жыл чыгыш астрологиясы боюнча алганда Сары Буканын жылы болот экен. Бул Букалар күчтүү, агрессивдүү, эмгекчил, көзкарандысыз болушат. Ошону менен катар эле анын жетишпеген дагы жактары бар. Мисалы, алар ойлонбой эле бир нерселерди жасап жибериши, айрым учурларда турмуштун татаал кырдаалдары болуп калса кескин чечимдерге барышы мүмкүн.
Бирок, чечкиндүү, кандай гана тоскоолдуктар болбосун беттегенинен кайтпаган адамдар үчүн бул жыл абдан жакшы жыл. Эгерде активдүү болсо 2009-жыл балдардын жана аялдардын дагы чоң жетишкендиктерге жетишишине өбөлгө болот. А эркектер болсо шашылыш чечимдерди чыгарбастан, өздөрүнөн кичүү адамдардын же айымдардын кеңешин укпастан өздөрүнүн гана ички сезимдерине баш ийүүлөрү зарыл.
Ал эми чыгыш гороскобу боюнча ар кандай белгилердин алдында төрөлгөндөргө аталган жыл кандай болот? Эмесе кулак салыңыз.
Бул жылы төрөлгөндөр үчүн 2009-жыл көп түйшүктөрдөн эс алганга шарт түзөт. Пайдалуу инвестиция алып келгенге жана акча чогултуп алганга дагы ыңгайлуу жыл. Жумушта болобу, үйдө болобу жетишкендиктер көп болуп, ал түгүл өзүңүзгө карама-каршы жыныстагы өкүлдөрдүн дагы көңүлүн өзүңүзгө бура аласыз.
Буга чейин ойлонуп жүргөн бардык маселелерди аягына чыгарасыз. Өзүңүздү ашыкча жүктөн, пайдасыз түйшүктөрдөн арылтыңыз. Алыска саякатка чыгуу да ушул жылы ишке ашышы ыктымал. Имиджиңизди кардиналдуу түрдө өзгөртүп, жакшы маанайда, бийик тонусту кармап жүрсөңүз, үй-бүлөдө лидер катары алдыда көрүнөсүз.
2008-жылдагы бардык табышмактуу кырдаалдарды көйнөк чечкендей ыргытып салыңыз. Алдыда чоң иштерди бүтүрө турган жыл келатат. Жеке турмуштагы маселелерди чечип, чеги жок капаланууларды таштап, ден-соолугуңузду чыңдаңыз. Бирок, туура чечимди кабыл алуу үчүн бир аз убакытка иштен бошоп, жакшылап ойлонгонго шарт түзүп алганыңыз оң.
Жыл жаңыраары менен эле сизге болуп көрбөгөндөй сунуштар түшүшү мүмкүн. Башкы максатка жетүүгө тоскоолдук боло турган нерсени тааный билгениңиз жөн. Бул жылы жаңы тааныштарды күтөсүз. Ошону менен катар эле өзүңүздүн күчүңүздүн канчалык экендигин баалай билиңиз. Жаңырган жылда жашаган жериңизди жана ишиңизди дагы алмаштырышыңыз мүмкүн. Бирок, келишимдерди түзүүдө жана баалуу чечимдерди кабыл алууда кемчиликтерди кетирип алуудан сактаныңыз. Убакытты көңүлдүү өткөрүүнү дагы унутпаңыз.
Эркиңизди кармай билгенге үйрөнсөңүз көп нерселерге жетишесиз. Пайдасыз иштерди пайдалуу иштерге аралаштырыңыз. Өзүңүздү дипломат катары көрсөтүп, алдыңызга чоң максаттарды коюңуз. Эң башкысы өзүңүзгө жагымсыз адаттардан арылышыңыз керек. Кызыктуу проектерди иштегенге дагы мүмкүнчүлүк бар.
Жылан жылында төрөлгөндөр үчүн 2009-жыл жакшы болуп, кызматтык тепкичи жогорулашы күтүлөт. Бир сөз менен айтканда жалаң гана жетишкендиктердин нуруна чөмүлөсүз. Авторитетиңизди көтөрүп алаарыңызга дагы жакшы шарттар түзүлөт. Алыска сапарга чыгуу туурасындагы кыялдарды дагы ишке ашырсаңыз болот.
Жеке жашооңузду жакшы жагына өзгөртүңүз. Балдарыңызга, жакындарыңызга кам көрүп, көңүлдүү чөйрөдө пикир алышып же саякаттап убакыт өткөрүүгө умтулуңуз. Кыйын кырдаалдардан чыгып кетүү өзүңүздүн гана колуңузда.
Тегерегиңиздегилер үчүн өзүңүздүн ким экендигиңизди көрсөтүп, карьераңыздын көтөрүлүшү үчүн бул жыл болгон мүмкүнчүлүктөрдү берет. Андыктан чоң кирешелерди табуу шансы турат. Эгерде үй-бүлөңүз жок болсо көптөн күткөн сүйүүңүзгө жолугуп, үй-бүлө күтүү жаатында дагы маселелер чечилет. Сергек жашооңуз үчүн өзүңүздөн эч нерсени аябаңыз.
Жетишкендиктерге бирөөлөрдүн көмөгү менен жетем дебестен өзүңүз аракет кылыңыз. Финансылык көзкарандысыздыкка умтулуңуз. Жашоо-турмушту оңдоп, үйлүү болушуңуз да күтүлөт. Анан албетте, өзүңүздүн физикалык формаңызды дагы колго алганыңыз оң.
Ойго келген да келбеген дагы кыялдардын туу чокусун багындыра аласыз. Карама-каршы жыныстагылар үчүн болуп көрбөгөндөй популярдуулукка ээ болосуз. Романтикалык окуялар дагы сизди күтүп турат. Имиджиңизди өзгөртүп, өзүңүздү сезе билиңиз.
Эски иштериңиздин баарын орду-ордуна коюңуз. Чыгармачыл жана илимий изденүүлөргө убакыт коротконуңуз оң. Үй куруу жаатындагы маселелерди да унутпаңыз. Буга чейинки тынымсыз иштерге анча убакыт коротпостон үйдөгү иштерге көп көңүл бөлүңүз. Үй-бүлөңүз дагы сиз үчүн биринчи орунга тураарын эстен чыгарбооңуз зарыл.
Бардык тармактарда өз күчүңүздү сынап көрүңүз. Татаал кырдаалдардан чыгуунун жолдорун үйрөнүңүз. Жагымсыз окуяларда чөгүп калбоо үчүн иммунитет топтоп, жакын адамдарыңыздын арасында, алардын жакшылыктарына кубанып, убакыт өткөрүү сиз үчүн абдан пайдалуу.
(же Чыгышта айтылгандай Сары Бука жылын)
кантип тосуп алуу керек?
Жаңы Жыл келе жатканда эле бардык адамдар бул майрамды кантип тосуп алуу туурасында ойлоно башташат. Өзгөчө дасторконго эмне коюу керек деген суроо ар бир үй-бүлөдө кездешет. Бул "эгер эски жылды кандай узатып, жаңы жылды кандай тосуп алсаңыз келген жылда жашооңуз, иштериңиз дагы ошондой болот" деген нерсе менен байланыштуу.
Уй үй жаныбары болгондуктан майрамды үй-бүлө, бир тууган же досторуңуздун жана алардын үй-бүлөлөрү менен бирге тоссо болот. Кийимдеги кемчиликтерди дагы уй жакшы көрбөйт. Андыктан өтө ачык түстөгү кийимдерди кийбей койгонуңуз оң. А кызыл түстү таптакыр эле сандыктын түбүнө салып коюңуз дагы, сары, алтын түстөгү, күмүш түстөгү же мала-көк түстөгү кийимдерди кийиңиз. Чыгыш астрологиясында айтылган Сары Бука кол эмгеги менен жасалган нерселерге өзгөчө көңүл бурат. Бул көбүнчө айымдарга тиешелүү.
Кийимдериңиздеги жасалгаларды колуңуз менен жасап, эркектердин костюмдарына болсо буканын, уйдун сөлөкөтү бар аксессуарларды тагып койсоңуз жетиштүү болот. А кийим натуралдык кездемеден тигилиши зарыл. Эгерде экстраваганттуу "модник" болсоңуз жапайы батыштын стилин карманганыңыз туура. Ковбойдук шляпа, жынсы, сапог, жазы кур. Бирок, тореадордун образын алуу пайдасыз. Анткени, мындай учурда Сары Буканын жинине тийип алууңуз мүмкүн.
Керамикадан жасалган шуру, канат (перья), териден, мехтен жасалган жасалгалар дагы эң сонун кошулма болот. Же болбосо натуралдык таш, жыгач, алтын, латун же жезден жасалган аксессуар, жасалгаларды тагыныңыз.
Дасторкон жагына келгенде дагы иш абдан жеңил болбойт. Дасторконуңузда жер-жемиштердин көп болушу зарыл. Тамак-аштарды салат чөптүн жалбырагы, ашкөктөр менен кооздоңуз. Жылдын аягына чейин ар түрдүү тамактарды, мисалы, балык, чочко, кой этинен жасалган тамактар, сырдын бир нече түрүн даярдаса болот. Уй этин көп пайдалануудан качыңыз.
Эгерде фэн-шуйга абдан маани берсеңиз, быштак кошулган жер-жемиштен ачуураак кылып закуска, баклажан жана салат чөбүнөн брынза, десертке быштак менен ватрушка бышырып койсо болот.
Уйдун сөлөкөтү түшүрүлгөн печенье, булочкаларды да бышырып коюу ашык болбойт.
Майрамды тосо турган бөлмөгө болсо керамикадан жасалган идиштер, элдик буюмдар, дарактын бутактары, тобурчактар, кышкы букеттер, кичинекей бадалдар, карагайдын бутактарын коюңуз. Столдун үстүнө жабылган скатерть болсо пахтадан, льендон жасалган сары-алтын түстөгүсү болуусу зарыл. Күрөң, сары, алтын түстөгү шам чырактар менен дагы бөлмөнү ажарына чыгарып коюңуз.